« ΧΡΙΣΤΟΣ ΓΕΝΝΑΤΑΙ ΔΟΞΑΣΑΤΕ…» Ύμνος της εκκλησίας - Εφημερίδα ΛΑΟΣ Βέροια Ημαθίας\n« ΧΡΙΣΤΟΣ ΓΕΝΝΑΤΑΙ ΔΟΞΑΣΑΤΕ…» Ύμνος της εκκλησίας\n25 Δεκ 2021 07:15\n«Ιδού Μάγοι από ανατολών παρεγένοντο εις Ιεροσόλυμα λέγοντες που εστίν ο τεχθείς βασιλεύς των Ιουδαίων? Είδομεν γαρ αυτού τον αστέρα εν τη Ανατολή και ήλθομεν προσκυνήσαι αυτώ.» Ματθ.Β’1-2.\nΓράφει ο Παναγιώτης Παπαδόπουλος-Θεολόγος-Φιλόλογος\nΟ Ματθαίος υπήρξε μαθητής του Χριστού και οι πληροφορίες του έχουν το στοιχείο της απόλυτης αξιοπιστίας. Μας πληροφορεί ότι ήρθαν τρεις αστρολόγοι (μάγοι) από τα μακρινά μέρη της Ανατολής με οδηγό ένα αστέρι και ψάχνουν να βρουν το μέρος που γεννήθηκε ο νέος Βασιλιάς των Ιουδαίων. Είναι οι πρώτοι αξιόπιστοι μάρτυρες που ονομάζουν το θείο βρέφος, βασιλέα. Διάνυσαν μεγάλες αποστάσεις για να φτάσουν στα Ιεροσόλυμα. Η παρουσία του Ηρώδη Βασιλιά των Ιουδαίων δεν τους έπεισε Δεν ξεγελάστηκαν από τη χλιδή και τον εγωισμό του. Μόνοι τους συνέχισαν και τον βρήκαν σε ένα στάβλο σε μια μικρή πόλη τη Βηθλεέμ. Είναι βέβαιοι ότι εκείνο το βρέφος που γεννήθηκε είναι το πρόσωπο που αναζητούσαν, αφού υποκλίθηκαν με σεβασμό και εναπέθεσαν τα πλούσια δώρα τους επέστρεψαν στον προορισμό τους. Ο Εβραϊκός λαός ενημερώθηκε από τους προφήτες του για την έλευση του Μεσσία. Δυσκολεύτηκαν να τον ταυτίσουν με το Χριστό. Χριστός το πιθανότερο ,γεννήθηκε το 6 π. χ επί της Βασιλείας του Ηρώδη.. Έτσι η παρουσία του στη γη διχοτόμησε την ιστορία σε Προ και μετά Χριστό. Πρέπει στο σημείο αυτό να τονίσουμε ότι η ανθρωπότητα την εποχή εκείνη δεν γνώριζε τίποτε για το πρόσωπο του Θείου βρέφους και δεν του παραχώρησε μια κούνια και ένα ζεστό δωμάτιο. Οι ληστές έσπευσαν να του παραχώρησαν τη δική τους στέγη, γιατί οι σπηλιές ήταν χώροι που έμεναν οι ληστές. Δεν είναι λοιπόν τυχαίο που ληστές τον συμπαραστέκονται στις τελευταίες στιγμές της ζωής τους και το πρώτο εισιτήριο που κόπηκε για τον παράδεισο ανήκει σε ληστή. Η πόλη της Βηθλεέμ ήταν ένα άσημο χωριό. Όταν ορίστηκε ο τόπος της συλλογής των σιτηρών έγινε γνωστή με το όνομα Βηθλεέμ, δηλ. πόλη του άρτου. Έτσι με αφορμή της διαταγής του αυτοκράτορα της Ρώμης για την απογραφή του πληθυσμού στον τόπο καταγωγής οι γονείς του Χριστού έπρεπε να παρουσιαστούν στα Ιεροσόλυμα .Έτσι ο Ιωσήφ και η Παναγιά βρέθηκαν στα Ιεροσόλυμα και στη συνέχεια στη Βηθλεέμ που θα αποτελέσει την πόλη του πνευματικού άρτου. Θα γίνει το σύμβολο ειρήνης παγκοσμίως. Εκεί θα απογραφεί και ο Χριστός για να επιβεβαιωθούν όλες οι προβλέψεις των συγγραφέων των βιβλίων της Παλαιάς Διαθήκης που επί χίλια χρόνια προφήτευσαν την έλευση του Μεσσία-Χριστού. Να υπενθυμίσουμε ότι το 397 επί της Πατριαρχίας Ιωάννου Χρυσοστόμου ορίστηκε η Γέννηση του Χριστού να γιορτάζεται την 25 Δεκεμβρίου. Ο ιερός ψαλμωδός Άγιος Κοσμάς που συνέθεσε τον χριστουγεννιάτικο κανόνα, μας προτρέπει να τρέξουμε να τον υποδεχτούμε. Βέβαια οι συνθήκες της εποχής του Κοσμά του Δ’ αιώνα με τις σημερινές έχουν κάνει τεράστιες ανατροπές. Σήμερα υπάρχουν πολυτελέστατα ξενοδοχεία, πλούσιες κατοικίες, διάφοροι χώροι αναψυχής. Αν κατέβει πάλι δεν θα ψάξει να συναντήσει τους φτωχούς και τα παιδιά. «Άφετε τα παιδία ελθείν προς με.» Άπειρες είναι προσευχές της εκκλησίας και οι ευχές των πιστών που εύχονται να κατέβει στη γη ξανά και ξανά για να μας φέρει την ειρήνη. Οι Αστρολόγοι διάνυσαν τεράστιες αποστάσεις για να τον συναντήσουν. Εμείς μπορούμε να τον συναντήσουμε στην εκκλησία, στο σπίτι μας. Την παλιά εποχή όλοι έλεγαν ότι οι γιορτές είναι για τα παιδιά. Γιατί αυτά γύριζαν στα σπίτια και στα καταστήματα και έψαλλαν τα Κάλαντα και με τις φωνούλες τους δημιουργούσαν το Χριστουγεννιάτικο κλίμα. Αλλά και οι μεγάλοι κυρίως στα χωριά την ημέρα των Χριστουγέννων από τις 5 το πρωί και με χιόνια πήγαιναν με τα παιδιά τους στην εκκλησία να υποδεχτούν το θείο βρέφος. Μετά θα πάνε χαρούμενοι στο σπίτι για να χαρούν, ύστερα από αυστηρή νηστεία το Χριστουγεννιάτικο τραπέζι. Σήμερα σταμάτησαν τα παιδάκια τα κάλαντα και οι μεγάλοι έχουν υποσχεθεί στους πλούσιους φίλους τους να είναι συνεπείς στο ραντεβού για τη Ρεβεγιόν ή σε κάποιο στρογγυλό τραπέζι ενώ πολλοί θα παίξουν το μισθό τους , τη χαρά και την ευτυχία της χριστουγεννιάτικης βραδιάς της οικογένειας\nΑυτήν τη φορά όταν έρθεις Χριστέ μου στη γη πρώτα να περάσεις από τα Νοσοκομεία γιατί εκεί εξαιτίας της Πανδημίας πλανάται η σκιά του θανάτου και ο πόνος πλεονάζει. Να τους ανακουφίσεις από τους πόνους και το μαρτύριο της αγωνίας που ζούνε ο ίδιος και η οικογένειά τους. Να δώσετε κουράγιο και φώτιση όλους τους γιατρούς και τις νοσηλεύτριες που με κίνδυνο της ζωής τους φροντίζουν με αυτοθυσια. Όλο το προσωπικό που κάνει αγώνα σωτηρίας ακόμη και για όσους άργησαν να κάνουν χρήση της ιατρικής επιστήμης από λάθος εκτίμηση . Όταν θα βρεις χρόνο μετά να έρθεις στις καρδιές όλων εκείνων που σε πιστεύουν και σε περιμένουν με χαρά να σε υποδεχτούν, στην προσωπική τους φάτνη. Θα φροντίσουμε να την ετοιμάσουμε. Γι αυτό πρέπει όλοι με δραστικό απορρυπαντικό να ξεπλύνουμε τους ρύπους της καρδίας. και να καθαρίσουμε όλα τα παράσιτα Το μίσος τα πάθη, την πλεονεξία. Κυρίως την υπεροψία που ξεκινάει από την παράλογη αυτοπεποίθηση και την αμφισβήτηση. Η εικόνα της χώρας δείχνει ότι η παρακμή είναι επικίνδυνα προχωρημένη . Ο εκκλησιασμός που είναι η ευλογία της ομαδικής προσευχής που μέσα από την Παναγία που βρίσκεται στο ιερό και είναι η σκάλα έχουμε βάσιμες ελπίδες να αξιωθούμε από την στρατευμένη στην θριαμβεύουσα εκκλησία. Τα χρόνια της Παναγίας στη Γη. 3 έτη πριν εισέλθει στο Ναό.12 έτη έμεινε στο Ναό. 1 έτος η γέννηση του Χριστού.32 έτη κοντά στο Χριστό και 11 έτη μετά την Ανάληψη του Χριστού. Σύνολον 59 ετών. Πηγή : Θεόκλητος Δ. «Άγιος Νικόδημος» σελ. 295\nΧΑΡΟΥΜΕΝΑ ΚΑΙ ΕΥΛΟΓΗΜΕΝΑ ΧΡΙΣΤΟΥΓΕΝΝΑ ΣΕ ΟΛΟΥΣ


Ειρήνη Αγαπηδάκη - Απόστολος Δοξιάδης: Αυτός, αυτή και ο παράδοξος διορισμός τους | Έθνος\nΕιρήνη Αγαπηδάκη - Απόστολος Δοξιάδης: Αυτός, αυτή και ο παράδοξος διορισμός τους\nΠΟΛΙΤΙΚΗ 01.12.2019 17:24\nΤελευταία Ενημέρωση 01.12.2019 17:34\nΠριν καλά καλά αναλάβουν τα καθήκοντά τους ως συντονιστές των εθνικών δράσεων για τους ασυνόδευτους ανηλίκους πρόσφυγες, έπιασαν στασίδι στα κοινωνικά δίκτυα µε εµπλοκή και του συνήθη ύποπτου Πολάκη\nΗ ανάθεση της ιδιαίτερα δύσκολης αποστολής του συντονισµού των εθνικών δράσεων για τους ασυνόδευτους ανήλικους πρόσφυγες στην ψυχολόγο Ειρήνη Αγαπηδάκη και στον συγγραφέα Απόστολο Δοξιάδη αιφνιδίασε αρκετούς και προκάλεσε ποικίλα σχόλια. Αρχικά, γιατί µε µια γρήγορη µατιά στα βιογραφικά των δύο συγκεκριµένων προσώπων δυσκολεύεσαι να εντοπίσεις κάποια σχετική εµπειρία. Στη συνέχεια, γιατί µέσα σε λιγότερο από µία εβδοµάδα κατάφεραν να γίνουν «πρωταγωνιστές» της επικαιρότητας.\nΩς «θύµα» η Ε. Αγαπηδάκη, η οποία δέχθηκε µια -επιεικώς- απαράδεκτη επίθεση από τον Παύλο Πολάκη, ως «θύτης» ο Απ. ∆οξιάδης, ο οποίος προχώρησε σε µια άνευ προηγουµένου κίνηση για κυβερνητικό λειτουργό, απαιτώντας -εµµέσως πλην σαφώςτην απόλυση του δηµοσιογράφου ∆ηµήτρη Μανιάτη, µε πρόσχηµα ένα σχόλιο που φέρεται να έκανε για την Ε. Αγαπηδάκη στα κοινωνικά δίκτυα.\nΗ κίνηση αυτή, σε συνδυασµό µε τη χρήση χυδαίων χαρακτηρισµών σε βάρος του δηµοσιογράφου, προκάλεσε την οργισµένη αντίδραση του συνδικαλιστικού οργάνου των δηµοσιογράφων, της ΕΣΗΕΑ. «Νεύρα» στη Νέα ∆ηµοκρατία δηµιούργησε επίσης και η σπουδή του Δοξιάδη να δηλώσει σε εκποµπή της ΕΡΤ ότι εκείνος πρότεινε στον πρωθυπουργό την Αγαπηδάκη για τη θέση της επικεφαλής του σχεδίου «Κανένα παιδί µόνο».\nΠοια είναι, όµως, τα δύο πρόσωπα που κατάφεραν σε µόλις λίγες ηµέρες να γίνουν ένα από τα βασικά θέµατα συζήτησης; Με µεγαλοαστική καταγωγή, ο Απόστολος ∆οξιάδης θεωρείται -όχι αδίκως- ένας από τους διανοούµενους της τάξης του. «Μια πραγµατική διάνοια στον χώρο τον µαθηµατικών, µε λαµπρές σπουδές και επιδόσεις», όπως ακούγεται συχνά.\nΠΟΛΙΤΙΚΗ 28.11.2019 10:59\nΝέο «χτύπημα» Πολάκη κατά Αγαπηδάκη: Δεν παίρνω πίσω λέξη\nΕπίσης, εκείνοι που γνωρίζουν το συγγραφικό του έργο τον θεωρούν κάτι παραπάνω από έναν απλά καλό συγγραφέα – µε τα σχόλια να µην είναι εξίσου κολακευτικά για τις σκηνοθετικές του αρετές. Πρόκειται, επίσης, για ένα πρόσωπο µε έντονη πολιτική δράση, ταγµένο στο στρατόπεδο του φιλελευθερισµού, παρά το γεγονός ότι έχει υπηρετήσει πολλές φορές το «υπερτροφικό» -όπως το χαρακτηρίζουν στον συγκεκριµένο πολιτικό χώρο- ∆ηµόσιο. Οι πολιτικές του κινήσεις τα χρόνια της κρίσης λίγο απασχόλησαν τους πολίτες. Συντάχθηκε µε τη νεοφιλελεύθερη ∆ράση, ενώ υπήρξε και από τους ιδρυτές του Κοινωνικού Συνδέσµου, µαζί µε αρκετούς ακαδηµαϊκούς και οικονοµολόγους, υπό την πολιτική «σκέπη» του Γιώργου Φλωρίδη.\nΜάλιστα, συνοµιλητές του εκείνης της περιόδου ανέφεραν στο «Εθνος της Κυριακής» ότι πίστευε ακράδαντα στην επιτυχία του -βραχύβιου εντέλει- εγχειρήµατος, λέγοντας χαρακτηριστικά ότι «οι διανοούµενοι θα βάλουν το µυαλό και ο Φλωρίδης θα φέρει τον λαό». Παρότι πολυγραφότατος, µε πλούσια πολιτική και κοινωνική δράση -όπως η στήριξη των οκτώ Τούρκων στρατιωτικών που ζήτησαν άσυλο στη χώρα µας και της Ιρανής πρόσφυγα Σαραρέ Καχντεµί-, ο Δοξιάδης έγινε γνωστός στο ευρύ κοινό εξαιτίας µιας δικαστικής υπόθεσης. Το µακρινό 1996 κατηγόρησε την τότε σύζυγό του και γνωστή ηθοποιό Βάσια Παναγοπούλου ότι προσπάθησε να οργανώσει τη δολοφονία του. Τελικά, το 2000, λίγο πριν το Εφετείο εκδώσει την οριστική του απόφαση, οι δύο αντίδικοι κατέληξαν σε συµβιβασµό και η υπόθεση έκλεισε οριστικά.\nΛίγα χρόνια νωρίτερα, το 1992, είχε πρωταγωνιστήσει σε µια πρωτοφανή επίθεση κατά της σκηνοθέτιδας Φρίντας Λιάππα – κατέχοντας και τότε µια άλλη θέση στο ∆ηµόσιο, όντας σύµβουλος κινηµατογράφου του υπουργείου Πολιτισµού. Σύµφωνα µε δηµοσιεύµατα της εποχής, µε αυτήν την ιδιότητα ζήτησε την εξαίρεση της ταινίας της Λιάππα «Τα χρόνια της µεγάλης ζέστης» από τα κρατικά βραβεία, καταγγέλλοντας πως κατά τη διάρκεια των γυρισµάτων ένα παιδί κακοποιήθηκε για τις ανάγκες µιας σκηνής. Την καταγγελία ακολούθησε αυτεπάγγελτη δίωξη κατά της σκηνοθέτιδας, την οποία στήριξαν προσωπικότητες όπως ο Θόδωρος Αγγελόπουλος, ο Ζυλ Ντασσέν και η Μελίνα Μερκούρη και ο Βασίλης Ραφαηλίδης, οι οποίοι κατηγόρησαν τον ∆οξιάδη για «κανιβαλισµό». Εναν χρόνο αργότερα, το Συµβούλιο Πληµµελειοδικών έκλεισε την υπόθεση µε απαλλακτικό βούλευµα, αφού δεν µπορούσε να σταθεί καµία κατηγορία εναντίον της Λιάππα.\nΗ Ειρήνη Αγαπηδάκη, από την πλευρά της, είναι ψυχολόγος και λέκτορας ∆ηµόσιας Υγείας στην Ιατρική Σχολή του Ευρωπαϊκού Πανεπιστηµίου Κύπρου, µε πλούσια -για το νεαρό της ηλικίας της- επιστηµονική παρουσία, σύµφωνα µε το βιογραφικό της. Εγινε γνωστή στο ευρύ κοινό την περίοδο διακυβέρνησης ΣΥΡΙΖΑ, µέσα από ιδιαίτερα επιθετικές αναρτήσεις στα κοινωνικά δίκτυα κατά της τότε κυβέρνησης. Βεβαίως οι εν λόγω παρεµβάσεις δεν διεκδικούσαν δάφνες βαθιάς πολιτικής σκέψης. Χαρακτηριστικά παραδείγµατα της πολιτικής της σκέψης αποτέλεσαν κείµενα µε τίτλους «Να σου πω κάτι, Αλέξη», «Αλέξη, δεν κάνεις για πολιτικός, είσαι ανήθικος» και «Ηταν ένα µικρό Πολάκι».\nΜάλιστα, το τελευταίο προκάλεσε -µε καθυστέρηση δύο ετών- την αντίδραση του βουλευτή Χανίων, ο οποίος σε δική του ανάρτηση χρησιµοποίησε απαράδεκτους χαρακτηρισµούς σε βάρος της και παράλληλα προσβλητικούς για τους πάσχοντες από ψυχικά νοσήµατα, καθώς προχώρησε σε «ψυχιατρικές διαγνώσεις» µέσω των κοινωνικών δικτύων.\nΤο γεγονός αυτό εξόργισε ακόµα και το ίδιο του το κόµµα. Μάλιστα, το Τµήµα ∆ικαιωµάτων του ΣΥΡΙΖΑ σχολίασε, µεταξύ άλλων, ότι «δεν είναι αποδεκτές οι δηλώσεις Πολάκη» και ότι «δεν έχουµε κανέναν λόγο να “δανειζόµαστε” από τον πολιτικό και ιδεολογικό µας αντίπαλο λέξεις, φράσεις, σκέψεις, που διαιωνίζουν τα στερεότυπα».


Lenin Reloaded: Στοιχεία εργοδότου υπαλλήλου (ραβασάκι στ' αφεντικά σου...)\nΣτοιχεία εργοδότου υπαλλήλου (ραβασάκι στ' αφεντικά σου...)\n«Η ΚΑΘΗΜΕΡΙΝΗ Α.Ε.» EKΔOΣH ENTYΠΩN - MEΣA MAZIKHΣ EΠIKOINΩNIAΣ\nΥπεύθυνος Εξυπηρέτησης Μετόχων : Ειρήνη Ρέλκα\nΔραστηριότητα : Η έκδοση ημερήσιων εφημερίδων πρωινών και απογευματινών, περιοδικών, ειδικών εφημερίδων και κάθε είδους έντυπο γενικού ή ειδικού περιεχομένου. Επίσης η εκμετάλλευση τυπογραφείων, πιεστηρίων κ.λ.π.\nΕισαγωγή στο ΧΑ : 7/3/2000\nΑριστείδης Αλαφούζος του Iωάννη, Πρόεδρος, Εκτελεστικό Μέλος\nΠαναγιώτης Βουρλούμης του Ανδρέα, Αντιπρόεδρος, Μη Εκτελεστικό Ανεξάρτητο Μέλος\nΙωάννης Αλαφούζος του Αριστείδη, Αντιπρόεδρος, Μη εκτελεστικό Μέλος\nΘεμιστοκλής Αλαφούζος του Αριστείδη, Διευθύνων Σύμβουλος, Εκτελεστικό Μέλος\nΜάρθα Ζώη-Δερτιλή του Θεοφάνους, Εκτελεστικό Μέλος, σύμβουλος σε θέματα Διεθνών Συνεργασιών\nΠαναγιώτης (Τάκης) Αθανασόπουλος του Ιωάννη, Μη Εκτελεστικό, Ανεξάρτητο Μέλος\nΙωάννης Κοντέλλης του Εμμανουήλ, Μη Εκτελεστικό, Ανεξάρτητο Μέλος\nΗ επίθεση των ΜΜΕ του Αλαφούζου (ΣΚΑΙ-Καθημερινή) στο ΠΑΜΕ και το ΚΚΕ, αποκαλώντας τις απεργίες χάπενινγκ, καλώντας για την παρέμβαση του εισαγγελέα και μιλώντας για κόκκινο φασισμό!\nΚομμένο το ΚΚΕ απ' τον ΣΚΑΙ. Ο διευθυντής του ΣΚΑΪ Μπάμπης Παπαδημητρίου ανακοίνωσε από την εκπομπή του ότι «το ΚΚΕ είναι κόμμα που δεν σέβεται τη νομιμότητα, γι’ αυτό και δεν πρόκειται να μεταδοθεί ξανά από την εκπομπή του ανακοίνωση του Κόμματος»\n"Εφτασε η στιγμή να πούμε όλοι «ώς εδώ!» Δεν μπορεί το 8% να κυβερνά τη χώρα. Δεν μπορούν δέκα άτομα να κλείνουν τα ξενοδοχεία και κανείς να μη διαμαρτύρεται. Δεν μπορεί να παραβιάζονται κατάφωρα οι νόμοι και να μην κάθεται κανένας στο σκαμνί. Δεν μπορεί μια χούφτα στελεχών του ΚΚΕ να μασκαρεύονται ναυτεργάτες και να σταματούν την ακτοπολοΐα. Αυτό που το ΚΚΕ ονομάζει «αντικομμουνισμό» δεν είναι μόνο εθνική ανάγκη. Είναι κοινωνικό καθήκον. Είναι αντίσταση στον φασισμό με κόκκινη λεοντή."\nO ραδιοτηλεοπτικός σταθμός ΣΚΑΙ του εφοπλιστή Αλαφούζου από το πρωί και στη διάρκεια της απεργίας σκόπιμα και συνειδητά λέει...ψέματα και παραπλανά τους ακροατές του. Αποκρύπτει ότι τα σωματεία ΠΕΜΕΝ, ΣΤΕΦΕΝΣΩΝ, ΜΑΓΕΙΡΩΝ και ΗΛΕΚΤΡΟΛΟΓΩΝ έχουν πάρει αποφάσεις για απεργία και τα πληρώματα ναυτεργάτες μέλη τους, συμμετέχουν σε αυτήν. Αποκρύπτοντας αυτήν την αλήθεια παρουσιάζει την απεργία σαν κατάληψη του ΠΑΜΕ στους καταπέλτες.\nΜπάμπης Παπαδημητρίου: Είμαι ενθουσιασμένος με την κυβέρνηση Σύριζα\nΕτικέτες ΜΜΕ, Παπακωνσταντίνου, Τάξη, Φασισμός\nΑντωνης 5 Φεβρουαρίου 2015 - 11:44 π.μ.\nΓια μίλα μας για απεργίες και πέμπτες φάλαγγες, υπαλληλάκο...\nΑντωνης 5 Φεβρουαρίου 2015 - 11:46 π.μ.\nΑ, ναι, ξέχασα, έχεις κι άλλο αφεντικουλίνι υπαλληλάκο:\nEG 5 Φεβρουαρίου 2015 - 6:56 μ.μ.\nαν θες να ξέρεις υπονομεύουν τον εχθρό από μέσα, αυτοί οι υπαλληλάκηδες:\n"Αναρωτιέται κανείς πώς κατάφερε να διαφύγει της προσοχής μέσα σε έναν οργανισμό που εργαζόταν για την προώθηση του καπιταλισμού και να γίνει, παράλληλα, αρχηγός επαναστατικής ομάδας."\nChris K 5 Φεβρουαρίου 2015 - 11:56 π.μ.\nΣύντομα θα μας δεί πάλι στους δρόμους ο Μπάμπης, και ο κάθε Μπάμπης , και δε θα υπάρχουν πλέον δικαιολογίες\nΑξίζει να δείτε την στάση του Καλύβη και του Αγρόλαμπου από Εφ.συν. απέναντι στον σ. Σάκη Βαρδαλή. Ο Καλύβης με ύφος "ποιός μαλάκας κατάργησε το ιδιώνυμο και σας έχουμε στα πόδια μας;" και με θράσος να μας κάνει μάθημα Μαρξισμού-Λενινισμού.\nΑνώνυμος 5 Φεβρουαρίου 2015 - 4:38 μ.μ.\nΕρώτηση δημοσιογράφου, επί λέξει: "Αν εξασφαλίζοντας τα συμφέροντα της αστικής τάξης των ΗΠΑ ταυτόχρονα αυτό σημαίνει ότι μπορούμε κι εμείς να βελτιώσουμε λίγο την κατάσταση που εμείς βιώνουμε, καλό δεν είναι;"\nΣυμπέρασμα δικό μου: Ανικανότητα ταξικής αντίληψης σήμερα => Ξετσίπωτο και ανοιχτό ξεπούλημα δικό μας, των παιδιών και των εγγονιών μας. Τα υπόλοιπα, φληναφήματα για αστούς πολιτικούς (επαγγελματίες απατεώνες).\nΑνώνυμος 5 Φεβρουαρίου 2015 - 12:49 μ.μ.\nΗ φωτογραφία του Πέτρου Παπακωνσταντίνου που κολάει;\nΑντωνης 5 Φεβρουαρίου 2015 - 12:58 μ.μ.\nΟ κύριος Πέτρος Παπακωνσταντίνου εργοδοτείται στην εφημερίδα "Καθημερινή", ιδιοκτησίας εφοπλιστικού Ομίλου Αλαφούζου.\nΑνώνυμος 5 Φεβρουαρίου 2015 - 6:33 μ.μ.\nAυτός είχε πει για την επέμβαση στη Λιβυή μετά απο ένα ταξίδι που χε κάνει εκεί πως το ΝΑΤΟ βοηθα την προώθηση των...\nΑνώνυμος 5 Φεβρουαρίου 2015 - 7:02 μ.μ.\nΤώρα είδα το προηγούμενο άρθρο που ανέβασες, οπότε μάλλον εκεί κολάει.


Ολυμπιακός: Η καλύτερη εκτός έδρας αμυντική επίδοση κι η χειρότερη στις βολές | Ειδήσεις | gazzetta.gr\nΠαρασκευή, 28 Φεβρουαρίου 2020 - 11:11\nΗ Euroleague Greece αναλύει την καλύτερη φετινή εκτός έδρας αμυντική επίδοση του Ολυμπιακού και την χειρότερη στις βολές.\nΟ Ολυμπιακός έφτασε 10 δευτερόλεπτα μακριά από τη νίκη στο Τελ Αβίβ και αυτό το κατάφερε κυρίως χάρη στην άμυνα που έπαιξε.\nΗ ομάδα του Γιώργου Μπαρτζώκα παρουσιάστηκε άριστα διαβασμένη και κατάφερε να εγκλωβίσει τους αντιπάλους υποχρεώνοντάς τους σε χαμηλά ποσοστά. Η Μακάμπι τελείωσε την αναμέτρηση με 46.9% στα δίποντα και 33.3% στα τρίποντα.\nΟ Ολυμπιακός ανάγκασε τους παίκτες του Γιάννη Σφαιρόπουλου αν σουτάρουν πολύ χειρότερα από ό,τι συνηθίζουν και τους έριξε πολύ πιο κάτω από τους μέσους όρους τους.\nΗ Μακάμπι μέχρι και πριν τον αγώνα με τον Ολυμπιακό σούταρε με 55.3% στα δίποντα και με 38.2% στα τρίποντα.\nΔηλαδή την έριξε κατά 8.4% στα δίποντα και κατά 5% στα σουτ πίσω από τη γραμμή των τριών πόντων.\nΟι 71 πόντοι που δέχτηκε αποτελούν την καλύτερή του εκτός έδρας αμυντική επίδοση για φέτος. Τελευταία φορά που σε εκτός έδρας αγώνα ο Ολυμπιακός δέχτηκε τόσους λίγους πόντους ήταν σχεδόν ένα χρόνο πριν. Στις 14 Μαρτίου 2019 το ματς με την Αρμάνι στο Μιλάνο είχε λήξει με 66-57.\nΤΡΑΓΙΚΟΙ ΣΤΙΣ ΒΟΛΕΣ\nΟ Ολυμπιακός στη φετινή Euroleague σουτάρει με 73.4% στις βολές και είναι 15ος στις 18 συνολικά ομάδες. Άθλιο ποσοστό και ανεπίτρεπτο για ομάδα που θέλει να μπει στα playoffs.\nΣε παιχνίδι που κρίνεται στη μία κατοχή οι λεπτομέρειες παίζουν ρόλο. Τα 20 λάθη είναι μία τέτοια λεπτομέρεια όπως είναι και οι 11/20 βολές.\nΤο 55% με το οποίο σούταραν οι «ερυθρόλευκοι» από τη γραμμή των βολών είναι το χειρότερο φετινό τους. Για την ακρίβεια ισοφάρισαν τη χειρότερη τους επίδοση την οποία είχαν επαναλάβει κόντρα στην Μακάμπι στον αγώνα του πρώτου γύρου στο ΣΕΦ.


ΑΣΤΟΝ ΒΙΛΑ - ΤΣΕΛΣΙ (23/5/21, 18:00): Στα... πόδια της Τσέλσι το Τσάμπιονς Λιγκ - MatchMoney\nΓια τον αγώνα ΑΣΤΟΝ ΒΙΛΑ-ΤΣΕΛΣΙ γράφει ο Αντώνης Τσούτης Ημερομηνία: 23:29 22/05/21\n*** Βαθμολογικά αδιάφορη η Αστον Βίλα. Η Τσέλσι με νίκη είναι στην πρώτη 4άδα. Με ισοπαλία θέλει μη νίκη μιας εκ των Λίβερπουλ, Λέστερ. Στο σενάριο της κάθε ισοβαθμίας όλα θα κριθούν στη διαφορά των γκολ. Στο +24 η Λίβερπουλ, στο +23 η Τσέλσι, στο +20 η Λέστερ.\nΧωρίς να κυνηγάει κάτι χειροπιαστό, έκανε τη ζημιά της στην Τότεναμ, 2-1 και μάλιστα με ανατροπή. Πολύ καλό πρώτο μισό, με πίεση στην επανάληψη αλλά κράτησε.\nΙκανοποίηση για το πλασάρισμα από το Σμιθ, καμιά σχέση με την περσινή χρονιά, πάντως δεν δηλώνει έκπληκτος, θεωρώντας πως το πάθημα έγινε μάθημα και η ομάδα του χτίστηκε σε γερές βάσεις φέτος και αυτό θα ‘χει συνέχεια και του χρόνου.\nΑνήκε στην Τσέλσι και δεν έχει δικαίωμα ο δανεικός μέσος Μπάρκλι (24/3). Εξω και σε αυτό ο μπακ Κας (28/0), ο ενίοτε βασικός εξτρέμ Τρεζεγκέ (21/2, 9 αλλ.) αλλά και ο μέσος Σανσόν (9/0, 6 αλλ.).\nΠΙΘΑΝΗ 11ΑΔΑ (4-2-3-1): Μαρτίνες –Κονσά, Μινγκς, Χάους, Τάργκετ- ΜακΓκιν, Ντ. Λουίζ – Τραορέ, Γκρίλις, Ελ Γκάζι- Γουάτκινς.\nΟ Κονσά έχει προβάδισμα έναντι του έμπειρου Ελ Μοχαμαντί αντί του Κας και ο Χάους συνεχίζει στα στόπερ. Νέο πρόσωπο στη μεσαία γραμμή ο ΜακΓκιν αντί του Νακάμπα, ως έχει μπροστά.\nΕχει εγγυημένη την 11η θέση, το ψηλότερο φίνις από το 2010/11.\nΑυτή τη φορά δεν λάθεψε στο δεύτερο κοντινό… τελικό με τη Λέστερ, 2-1 και η τύχη της 4άδας είναι στα χέρια της. Σε γενικές γραμμές δίκαιο, φάνηκε πιο επικεντρωμένη, πιο έτοιμη και με ένταση στο παιχνίδι της, πάντως… κατάφερε να το κάνει θρίλερ με τη μείωση του 76’.\n«Ενταση, πείνα, φιλοδοξία, αυτό ήταν το τρίπτυχο της νίκης, αλλά ας μη ξεγελαστούμε, να πιστέψουμε πως πετύχαμε, το ματς με την Αστον Βίλα θα μας γυρίσει μπούμερανγκ. Θα μπορούσαμε να έχουμε απλούστερα τα πράγματα σε αυτή τη μάχη, αλλά τέτοιες καταστάσεις σε δυναμώνουν σαν γκρουπ» εξηγεί ο Τούχελ.\nΑλλαγή και δίνεται εξαιρετικά αμφίβολος ο κομβικός Καντέ (30/0), οριακά σε δεύτερο ο Χάβερτς (26/4). Ετοιμος πλέον για επιστροφή ο Κρίστενσεν (17/0).\nΠΙΘΑΝΗ 11ΑΔΑ (3-4-2-1): Μεντί – Τζέιμς, Τιάγκο Σίλβα, Ρούντιγκερ – Αθπιλικουέτα, Κόβασιτς, Ζορζίνιο, Τσίλγουελ – Μάουντ, Πούλισιτς- Βέρνερ.\nΟ Κόβασιτς είναι η λύση αν ο Καντέ δεν ρισκαριστεί, που είναι και το πιθανότερο. Πιέζει και ο Ζιγέκ για τη θέση δίπλα στον Μάουντ, πάντα ο Τζέιμς στα στόπερ και ο\nΑθπιλικουέτα σαν μπακ/χαφ.\nΤα 34/57 γκολ της, έχουν επιτευχθεί στο β’ μισό.\n38 πόντους με τον Τούχελ, δεύτερη καλύτερη συγκομιδή – σε αυτό το διάστημα- μετά τη Μάν. Σίτι.\nΜε μια ήττα στο φινάλε των εννέα τελευταίων σεζόν.\n9-3-0 εκτός έδρας σερί σε όλες τις διοργανώσεις επί Τούχελ.\nΕδώ που το έφτασε η Τσέλσι και με δεδομένη τη σημαντική μεσοβδόμαδα νίκη, δικαιολογημένα μπορεί να πει ότι ορίζει και την δική της τύχη αλλά και την τύχη του ματς.\nΜάξιμουμ στο 1,47 το διπλό στον Stoiximan, δύσκολα να πλήρωνε περισσότερο.\nΓνωστό το αφήγημα της Τσέλσι, θα το πάει όσο πιο προσεκτικά γίνεται. Είναι πάντως ένα ζήτημα το ότι η Αστον Βίλα παίζει ελεύθερα και δεν θα απέκλεια το να απειλήσει. Θεωρώ πως καλύπτεται με το εύρος των 2-3 γκολ στο 2,05 στην Bet365.\nΑπλό δεν θα ‘ναι, τουλάχιστον έτσι το προδιαγράφω στα χαρτιά. Θα χρειαστεί υπομονή από πλευράς Τσέλσι και με τον Τούχελ την έχει δείξει, όπως έχει δείξει ότι δεν παίρνει αχρείαστα ρίσκα. Τα 34/57 γκολ της έχουν επιτευχθεί στο β’ μισό, στο 2,10 στην Bet365 το να σκοράρει περισσότερα γκολ στο δεύτερο ημίχρονο.\nΠΡΕΜΙΕΡ ΛΙΓΚ 2011/2012 2 - 4 2012/2013 1 - 2 2013/2014 1 - 0 2014/2015 1 - 2 2015/2016 0 - 4 2016/2017 - 2017/2018 - 2018/2019 - 2019/2020 1 - 2 2021/2022 -


Η Χριστίνα Στεφανίδη είναι το σέξι κορίτσι του ελληνικού μόντελινγκ – Newsbeast\nΗ Χριστίνα Στεφανίδη είναι το σέξι κορίτσι του ελληνικού μόντελινγκ\nΑποτελεί σταθερή αξία - Δείτε τις φωτογραφίες\nΗ Χριστίνα Στεφανίδη είναι από τα πιο σέξι κορίτσια της ελληνικής showbiz και μία από τις σταθερές αξίες, χειμώνα/καλοκαίρι. Το όμορφο μοντέλο τα καλοκαίρια μάς χαρίζει από τις καλύτερες φωτογραφίες, ειδικά εκείνες που είναι τραβηγμένες στις παραλίες της Μυκόνου.\nΚαι τον χειμώνα, όμως, δεν αφήνει παραπονεμένους τους θαυμαστές της. Αν και στο Instagram δεν είναι τόσο δραστήρια όσο άλλα μοντέλα, όμως, κάθε δημοσιά εμφάνισή της -και δη εκείνες σε βραδινές εξόδους – είναι όλα τα λεφτά, μιας και η Χριστίνα Στεφανίδη είναι πάντα κομψή και σέξι.\nΌσο για το προσωπικά της, υπάρχει ένα μυστήριο. Μετά τον χωρισμό της με τον Παναγιώτη Κονέ έχουν ακουστεί διάφορα σενάρια, όμως, εκείνη δεν μπαίνει καν στον κόπο να τα επιβεβαιώσει ή διαψεύσει.\nΣΧΕΤΙΚΑ TAGSΧριστινα Στεφανιδη\nΣαββατο, 16 Φεβρουαριου 2019, 18:39\nΗ μούρη της είναι σαν του Τάσου του νταλικέρη\nΣτο Ζεφύρι μένει;;;;\nΔευτερα, 11 Φεβρουαριου 2019, 6:56\nΑφού το'χει που το'χει έτσι το φρύδι, γιατί δεν τραβάει μια γραμμή να τα ενώσει να καταλαβουμε και εμείς οι άσχετοι πού βρίσκεται η ομορφιά της!\nΚυριακη, 10 Φεβρουαριου 2019, 19:17\nΟσοι ειστε αντρες και το παιζετε υπερανω το beast θα δεχοταν με χαρα το instagram της κοπελας σας η εστω μερικες φωτογραφιες. Για τις κοπελες που κραζουν μην αγχωνεστε κοριτσια. Ετσι και αλλιως δεν θα γινεται ποτε ετσι. Αρα μην ανησυχειτε.\nΚυριακη, 10 Φεβρουαριου 2019, 16:44\nΔε λεει, με χαλάνε τα φρύδια της, χαχαχαχαχαχα\nΚυριακη, 10 Φεβρουαριου 2019, 15:50\nδεν πιάνει μία μπροστά στην τασία.\nΚυριακη, 10 Φεβρουαριου 2019, 14:12\nΦάτσα, τίποτα ιδιαίτερο. Κι αυτό το μπλαζέ υφάκι, άστα να πάνε. Σώμα, τίποτα ιδιαίτερο. Αν δεν έχει IQ 160, αναρωτιέμαι τι προσφέρει για να είναι άξια προβολής...\nΚυριακη, 10 Φεβρουαριου 2019, 23:49\nΚυριακη, 10 Φεβρουαριου 2019, 13:21\nΑπο "πισω" δε λεει τιποτα, πολυ μετρια....\nΚυριακη, 10 Φεβρουαριου 2019, 12:28\nΜετά τους καμμένους, τους χαροκαμμένους, τους πουλημένους, τις γκαζόζες και άλλα φαιδρά, να και τα στεφανίδια για να πάρει η ζωή μας ουσία και όραμα. Οι πνευματικές αναζητήσεις στις καλύτερες στιγμές. Ουαί...\nΚυριακη, 10 Φεβρουαριου 2019, 11:21


Πέμπτη, 10 Νοεμβρίου 2016 - 10:27\nΟ Ντόναλντ Τράμπ είναι πια επίσημα ο επόμενος πρόεδρος των ΗΠΑ με σχεδόν 59 εκατομμύρια ψήφους και 276 εκλέκτορες μέχρι στιγμής. Και η πρώτη κυρία των ΗΠΑ είναι πια η Σλοβένο Αμερικανίδα πρώην μοντέλο Μελανία Τραμπ. Ένα γεγονός που αποδεικνύει ότι ο κόσμος έχει πάρει στροφή προς μια τεράστια αλλαγή. Ελπίζω όλα να βγουν για το καλό. Γιατί όχι;\nΗ Αμερική χθες βράδιαζε διαιρούμενη, η μισοί αμερικανοί κλαίνε και οι άλλοι μίση γελούν. Αρκετοί, μάλιστα, ζήτησαν μέσα από τους προσωπικούς λογαριασμούς τους στα μέσα κοινωνικής δικτύωσης ένα νέο αμερικανικό Brexit της πολιτείας τους.\nΠάντως η Ευρώπη ξημέρωσε με μια ακόμη απόδειξη ότι τα Exit Polls δεν είναι πια αξιόπιστα ούτε στο ελάχιστο. Θυμίζω τα γκάλοπ στις Ελληνικές εκλογές που αναδείκνυαν τελείως διαφορετικά αποτελέσματα με την πραγματικότητα.\nΠρος το παρών η χαμένη στις χθεσινές αμερικανικές εκλογές σίγουρα είναι η Κλίντον και οι υποστηρικτές της. Ούτε οι ενωμένοι αστέρες του Χόλιγουντ μαζί με διεθνές μεγάλο τηλεοπτικό κανάλι δεν μπόρεσαν να εξασφαλίσουν την νίκη της. Η ίδια αρνήθηκε να αποδεχτεί επίσημα την δεύτερη μεγάλη ήττα της, η πρώτη ήταν οκτώ χρόνια πριν, στις εκλογές των δημοκρατικών όπου νικήθηκε από τον μεγαλύτερο υποστηρικτή της σήμερα, τον Μπαράκ Ομπάμα. Μήπως στο μέλλον η πρώτη γυναίκα πρόεδρο των ΗΠΑ θα είναι η Μισέλ Ομπάμα;\nΜια και αναφέρθηκα στον πρόεδρο των ΗΠΑ, αναρτιέμαι, την επόμενη εβδομάδα ο Ομπάμα με πια ιδιότητα θα έρθει στην Ελλάδα, ως Πλανητάρχης ή ως Αμερικανός πολίτης; Ή μήπως μας επισκέπτεται απλά για να καταδείξει ότι η Ελλάδα ανήκει στην δυτική όχθη όπως συμφωνήθηκε στην Γιάλτα το 1945 από τους τρεις ηγέτες, Τσόρτσιλ, Στάλιν και Ρούσβελτ; Όπως και να είναι δεδομένου ότι σύντομα ο Τράμπ θα αναλάβει το οβάλ γραφείο, οτιδήποτε συζητηθεί επίσημα μεταξύ Ομπάμα και ελληνικής ηγεσίας σίγουρα δεν θα δεσμεύει στο 100% την προεδρία Τραμπ.\nΕγώ πάντως θέλω να αναφέρω και την ανησυχία των Γάλλων ανταποκριτών, οι οποίοι φοβούνται ότι το ακροδεξιό κόμμα της Le Pen τώρα απέκτησε πλανητάρχη υποστηριχτή.\nΌπως φαίνεται το σύνθημα του Τράμπ «Για μια Αμερική ξανά ΑΣΦΑΛΗ ΚΑΙ ΜΕΓΑΛΗ!» βρήκε ανταπόκριση στους αμερικανούς πολίτες. Σίγουρα βοήθησε και ο ρόλος του θύματος που έπαιζε ο πλανητάρχης πια Τράμπ όταν δεχόταν επιθέσεις από την Χίλαρη Κλίντον. Τελικά ο ρόλος του θύματος βοηθά πάντα σε όλες τις γωνίες του πλανήτη.\nΤο μόνο που μας μένει τώρα είναι να δούμε ένα νέο σύγχρονο παγκόσμιο θαύμα, τον Αμερικανικό τοίχο που θα προστατεύει τα σύνορα των ΗΠΑ από τους πρόσφυγες. Και, εάν οι πόλεμοι συνεχίζουν ή δυναμώνουν στην μέση ανατολή, τότε να δούμε που θα βολεύονται τα εκατομμύρια προσφυγές που προκύπτουν απ αυτούς.\nαλλάζειείναικαλό;κόσμοςΜελανία ΤραμπμοντέλοΝτόναλντ ΤραμπΧίλαρη Κλίντον


Ολυμπιακός και ΠΑΟΚ συγκρούονται στο 'Γεώργιος Καραϊσκάκης' (27/04, 20:00), με φόντο την πρόκριση στον τελικό του Κυπέλλου Ελλάδας σε μία αναμέτρηση που έρχεται με Stoiximan Master: Βρίσκεις το τελικό σκορ και τον πρώτο σκόρερ στο παιχνίδι και κερδίζεις*!\nΟ ημιτελικός της Τούμπας ολοκληρώθηκε δίχως τέρματα, με τις δύο ομάδες να μοιράζονται βαθμούς και εντυπώσεις. Οι Πειραιώτες μπήκαν καλύτερα στο ματς και είχαν τις στιγμές τους για να προηγηθούν, ο 'Δικέφαλος' σταδιακά ισορρόπησε και στη συνέχεια διατήρησε έναν σχετικό έλεγχο στο ματς, σπαταλώντας μια - δυο καλές ευκαιρίες να σκοράρει.\nΟ Ολυμπιακός είναι κοντά στον τίτλο του πρωταθλητή, όμως η προβληματική εικόνα των playoffs έχει δημιουργήσει πίεση και την ανάγκη για... αποδείξεις. Ο Πέδρο Μαρτίνς ετοιμάζει κάποιες αλλαγές σε σχέση με το πρώτο ματς και θέση στην ενδεκάδα διεκδικούν οι Σισέ, Ελ Αραμπί και Μπουχαλάκης. Οι επιλογές για τον Πορτογάλο τεχνικό είναι αρκετές, καθώς οι Βαλμπουενά και Αγκιμπού Καμαρά είναι κανονικά στη διάθεση του.\nΠαιχνίδι λεπτών ισορροπιών και με μπόλικο... σκάκι από τους πάγκους, το στοίχημα under 2,5 γκολ & over 9,5 κόρνερ στο ματς σε απόδοση 3.40 στη Stoiximan.\nΛίβερπουλ και Βιγιαρεάλ είναι το ζευγάρι που συνθέτει τον δεύτερο ημιτελικό του Champions League. Οι 'κόκκινοι' έχουν επιβεβαιώσει ήδη τις προσδοκίες, που τους ήθελαν ως ένα από τα φαβορί της φετινής διοργάνωσης.\nΗ Βιγιαρεάλ είναι η μεγάλη και ευχάριστη έκπληξη της φετινής διοργάνωσης. Η πρόκριση από την φάση των ομίλων έμοιαζε να είναι το αγωνιστικό ταβάνι για το 'κίτρινο υποβρύχιο', όμως ο Έμερι και οι παίκτες του είχαν κι άλλες τορπίλες φυλαγμένες στο οπλοστάσιο τους!\nΠρώτη το έμαθε η Γιουβέντους, με τη Βιγιαρεάλ να παίρνει την πρόκριση μετά το μυθικό 0-3 στο Τορίνο, μετά ήταν η σειρά της πολυδιαφημισμένης Μπάγερν Μονάχου. Η Βιγιαρεάλ νίκησε 1-0 στο 'Ceramica' και πήρε 1-1 στην 'Allianz Arena', δίνοντας παράταση στην παραμυθένια πορεία της στο Champions League.\nΤώρα όμως ο βαθμός επικινδυνότητας ανεβαίνει και η επίσκεψη της στο 'Anfield' αποτελεί τεράστια πρόκληση. Έχει μομέντουμ και αυτοπεποίθηση η ισπανική ομάδα, αλλά δύσκολα θα τη βγάλει καθαρή απέναντι στους 'κόκκινους'. Η επιλογή να κερδίσει η Λίβερπουλ & να σκοράρουν και οι δύο ομάδες, σε απόδοση 2.75 στη Stoiximan.


Το αντίδωρό μου στη Γιωρκάτζη\nΤο αντίδωρό μου στη Γιωρκάτζη από Πολίτης News article http://politis.com.cy/article/to-antidoro-mou-sti-giorkatzi Οπως οι πιο πολλοί από τους αναγνώστες της στήλης γνωρίζουν, υπήρξα για πολλά χρόνια πρόεδρος της κοινοβουλευτικής επιτροπής Ελέγχου της Βουλής. Όταν ανέλαβα την προεδρία της επιτροπής, οι περισσότεροι Κύπριοι αγνοούσαν την ύπαρξή της. Και τούτο γιατί συνεδρίαζε 4-5 φορές τον χρόνο και εξέταζε εντελώς επιφανειακά την έκθεση του γενικού ελεγκτή της Δημοκρατίας. 10.11.2014 09:07\nΠολίτης News, 10.11.2014\nΟπως οι πιο πολλοί από τους αναγνώστες της στήλης γνωρίζουν, υπήρξα για πολλά χρόνια πρόεδρος της κοινοβουλευτικής επιτροπής Ελέγχου της Βουλής. Όταν ανέλαβα την προεδρία της επιτροπής, οι περισσότεροι Κύπριοι αγνοούσαν την ύπαρξή της. Και τούτο γιατί συνεδρίαζε 4-5 φορές τον χρόνο και εξέταζε εντελώς επιφανειακά την έκθεση του γενικού ελεγκτή της Δημοκρατίας.\nΑπό την πρώτη στιγμή που ανέλαβα την προεδρία, στην οποία με προώθησε θα πρέπει να πω ο τότε πρόεδρος του Δημοκρατικού Συναγερμού κ. Γιαννάκης Μάτσης, προς τον οποίο οφείλω ευγνώμονες ευχαριστίες, έθεσα στόχο η επιτροπή να συνεδριάζει κάθε βδομάδα και να εξετάζει σε βάθος όλες τις περιπτώσεις διασπάθισης του δημόσιου χρήματος. Με τη συμπόρευση μικρού αριθμού ευσυνείδητων βουλευτών και τη βοήθεια δύο-τριών υπαλλήλων της Βουλής, η επιτροπή άρχισε να παράγει έργο.\nΕκείνο όμως που κατέστησε την κοινοβουλευτική επιτροπή Ελέγχου ένα αξιόλογο θεσμικό όργανο στον αγώνα ενάντια στην κατασπατάληση του δημόσιου πλούτου και ενάντια στην οργανωμένη κλεπτοκρατία ήταν η στενή και αρμονική συνεργασία με την Ελεγκτική υπηρεσία. Επί των ημερών της κυρίας Γιωρκάτζη η συνεργασία αυτή έφτασε στο πιο υψηλό δυνατό επίπεδο. Σε διάφορα σκάνδαλα τα οποία κατά καιρούς ερευνούσε η επιτροπή Ελέγχου ήσαν εμπλεκόμενοι πανίσχυροι παράγοντες του πολιτικού και οικονομικού κατεστημένου.\nΣε καμία περίπτωση δεν υπήρξε ο παραμικρός δισταγμός εκ μέρους της να βάλει το χέρι «στη φωτιά» για χάρη της προσπάθειας να υπάρξει αποτελεσματική διερεύνηση του όποιου σκανδάλου. Είχα αντιληφθεί από τη στενή, πολυετή συνεργασία μαζί της ότι συμμεριζόταν τη θέση μου ότι η συσσώρευση πλούτου και αγαθών είναι ατελείωτη και δεν προσφέρει ποτέ πλήρη και αληθινή ικανοποίηση. Μια μέρα, πριν από αρκετά χρόνια, της είχα ζητήσει να ψάξει κάτι που αφορούσε έναν από τους πιο πλούσιους Κυπρίους, στενό φίλο του τότε Προέδρου της Δημοκρατίας. Ολοπρόθυμα ανταποκρίθηκε. Σε λίγες μέρες αυτά που της ζητήθηκαν ήταν στη διάθεσή μας. Ο βαθύπλουτος συμπατριώτης μας επιδίωξε να κερδίσει μια προσφορά με προδιαγραφές που ζωγράφιζαν την εταιρεία του. Της είπα: «Ρε Χρυστάλλα, ο πλούτος στην Κύπρο είναι σαν το νερό της θάλασσας, όσο περισσότερο πίνει κανείς, τόσο περισσότερο διψά». Και η απάντησή της:\n«Παλεύουμε με τα θηρία. Ελπίζω ότι θα μπορέσουμε να τα ξεδοντιάσουμε πριν μας φάνε». Όλα τα θηρία από τα οποία η Ελεγκτική υπηρεσία προσπάθησε να αφαιρέσει κάποια δόντια έπεσαν λυσσασμένα πάνω στη Χρυστάλλα Γιωρκάτζη για να τη φάνε. Αυτοί όλοι, τους οποίους κατά καιρούς ενόχλησε, νόμισαν πως βρήκαν την ευκαιρία να την εκδικηθούν. Και να την αφανίσουν. Θέλω να πιστεύω πως δεν θα τα καταφέρουν. Γιατί η Γιωρκάτζη διαθέτει τσαγανό. Τσαγανό σημαίνει να έχει κανείς την ψυχική δύναμη να κάνει ό,τι πρέπει για να επιτύχει τους στόχους του, ανεξαρτήτως δυσκολιών και εμποδίων, και χωρίς να εγκαταλείψει τις αρχές, τις αξίες και τα πιστεύω του.\nΣημαίνει τη θέληση και την ικανότητα να αμφισβητούμε τις «στερεότυπες, καθιερωμένες, παραδεκτές αλήθειες», τις «ιερές αγελάδες», τα «ταμπού» και τα «μη συζητήσιμα». Σημαίνει να μην φοβόμαστε και να τολμούμε να λέμε και να κάνουμε τα πράγματα που θεωρούμε ότι είναι σωστά και πιστεύουμε ότι πρέπει να γίνουν. Παρόλο που διαθέτει κουράγιο, θάρρος και τσαγανό και πολλά άλλα χαρίσματα, σε καμία περίπτωση δεν έγινε αλαζονική, σκληρή, ανέλεγκτη ή εριστική.\nΑντίθετα, διακρινόταν από ταπεινότητα, ηπιότητα, ευγένεια, ευαισθησία για τους ανθρώπους, διάθεση αποδοχής της κριτικής και, όχι σπάνια, χιούμορ. Κι αν έκαμε κάποιο λάθος, αναλογίζομαι ποιος από μας αλλά και ποιος απ? αυτούς που έσπευσαν να τη λιθοβολήσουν είναι αναμάρτητος. Αυτοί όλοι που ευθύνονται για τη γενικευμένη έκπτωση θεσμών, προσώπων και αξιών, αυτοί που έχουν αναγάγει την αναξιοκρατία σε θεσμό και τη διαφθορά σε επιστήμη είναι οι τελευταίοι που μπορούν να ρίχνουν πέτρες σε ανθρώπους αποδεδειγμένα έντιμους.


Meghan Marke - Πρίγκιπας Harry: Το δώρο γενεθλίων στο γιο τους, Archie\nMόλις αποκαλύφθηκε και δεν φαντάζεστε τι είναι!\nΤο δώρο των δεύτερων γενεθλίων του γιου της Meghan Markle και του Πρίγκιπα Harry, Archie, ήταν ένα δώρο σε άλλα παιδιά.\nΟ Δούκας και η Δούκισσα του Sussex, δώρισαν 200 σκουφάκια στο I Got Your Back Pack, ένα φιλανθρωπικό ίδρυμα στη Νέα Ζηλανδία. Το Make A Give Live, αποκάλυψε αυτή τη δωρεά στις 8 Μάιου, με ένα βίντεο της ιδρύτριας Claire Gonza, στο οποίο εξηγεί πώς τα σκουφάκια, μπήκαν σε πακέτα.\n“Το δώρο του Archie για τα γενέθλιά του ήταν ένα δώρο για τα παιδιά στο NZ“, έγραψαν στην περιγραφή του βίντεο.\n“Eυχαριστούμε Harry και Meghan, Δούκα και Δούκισσα του Sussex, και φυσικά Archie, για αυτή τη γενναιόδωρη δωρεά των 200 σκούφων στους φίλους σας, στην άλλη πλευρά του κόσμου, τη Νέα Ζηλανδία. Το @igotyourbacknz είναι ευγνώμον και θα στείλει με αγάπη τα πακέτα στους μετανάστες για να ζεσταθούν τα κεφάλια και οι καρδιές τους”.\nΟ γιος της Meghan Markle και του Πρίγκιπα Harry, Archie, έγινε 2 ετών στις 6 Μάιου. Η οικογένεια, γιόρτασε την ημέρα με μία νέα φωτογραφία του μικρού αγοριού στην οποία φαίνεται να κρατά ένα μπουκέτο με μπαλόνια.\nΕλεωνόρα Ζουγανέλη – Σπύρος Δημητρίου: Σπάνια εμφάνιση για το ζευγάρι\nΝΕΟ ΤΡΑΓΟΥΔΙ Ανδρόνικος – “Ποιο παραμύθι να σου πω”


Πέθανε ο Φίλιππος Πετσάλνικος | ΣΚΑΪ\nΣε ηλικία 70 ετών έφυγε από τη ζωή ο πρώην πρόεδρος της Βουλής, Φίλιππος Πετσάλνικος.\nΔημοσιευση: 13/03/2020 - 13:47\nΣε ηλικία 70 ετών έφυγε από τη ζωή ο πρώην πρόεδρος της Βουλής, Φίλιππος Πετσάλνικος. Μετά από πρόταση του προέδρου της Βουλής, Κώστα Τασούλα και απόφαση των υπουργών Οικονομικών, Χρήστου Σταϊκούρα και Εσωτερικών, Τάκη Θεοδωρικάκου, η κηδεία του πρώην προέδρου της Βουλής Φίλιππου Πετσάλνικου, θα γίνει δημοσία δαπάνη.\nΤην ειλικρινή θλίψη της για τον θάνατο του Φίλιππου Πετσάλνικου, εξέφρασε η νέα Πρόεδρος της Δημοκρατίας Κατερίνα Σακελλαροπούλου κάνοντας λόγο για έναν πολιτικό «που υπηρέτησε τη δημοκρατία επί δεκαετίες, ως βουλευτής, υπουργός και Πρόεδρος της Βουλής».\nΤα θερμά του συλλυπητήρια εξέφρασε ο Πρόεδρος της Βουλής κ. Κωνσταντίνος Τασούλας. Ανακοίνωσε ότι προς τιμήν του Φίλιππου Πετσάλνικου, η σημαία της Βουλής θα κυματίζει μεσίστια την ημέρα της εξοδίου ακολουθίας.\nΟ Φίλιππος Πετσάλνικος πρόσφερε τις υπηρεσίες του σε νευραλγικά αξιώματα, ως Υπουργός, αλλά και ως Πρόεδρος της Βουλής κατά την περίοδο 2009 έως 2012. Καθ' όλη τη διάρκεια της πορείας του, το ήθος, το πάθος της προσφοράς του για το κοινό καλό και η ευθύτητα στην έκφραση των απόψεών του, υπήρξαν τα στοιχεία που τον χαρακτήριζαν και τον καθοδηγούσαν. Εκ μέρους της Βουλής των Ελλήνων και προσωπικά, εκφράζω τα θερμότερα συλλυπητήριά μου στην οικογένειά του».\nΜε μεγάλη θλίψη αποχαιρετούμε σήμερα τον Φίλιππο Πετσάλνικο, έναν δικό μας άνθρωπο, από τα σπλάχνα της παράταξης, που έφυγε πρόωρα από τη ζωή, δήλωσε η Προέδρος του Κινήματος Αλλαγής, Φώφη Γεννηματά.\n«Ήταν μπροστά σε όλους τους αγώνες του ΠΑΣΟΚ, υπηρέτησε τον τόπο ως βουλευτής, υπουργός και πρόεδρος της Βουλής. Η προσφορά του υπήρξε διαρκής στην ιδιαίτερη πατρίδα του την Καστοριά που τον τίμησε με τόση εμπιστοσύνη. Στην παιδεία και τον πολιτισμό που υπηρέτησε με αφοσίωση. Στη Δικαιοσύνη και στη Δημόσια τάξη που υπερασπίστηκε το κράτος δικαίου και την ασφάλεια των πολιτών. Στον Απόδημο Ελληνισμό. Στο κορυφαίο αξίωμα του Προέδρου της Βουλής. Θα το θυμόμαστε με σεβασμό για τον ακέραιο χαρακτήρα του και το δημοκρατικό του φρόνημα», ανέφερε η κ. Γεννηματά.


H κρίση της Κορέας: Τι θα γίνει αν πατήσουν το κουμπί\nΑρχική/ΚΟΣΜΟΣ/H κρίση της Κορέας: Τι θα γίνει αν πατήσουν το κουμπί\nΤελευταία ενημέρωση: Δευτέρα, 1 Μαΐ 2017 στις 10:49\nΕνα εκατομμύριο άνθρωποι θα βάψουν με το αίμα τους την περιοχή γύρω από την κορεατική χερσόνησο κι ένα τρισ. δολάρια θα γίνουν καπνός αν ο Κιμ ή ο Τραμπ πατήσουν το περίφημο πλέον κουμπί.\nΟι εκτιμήσεις αυτές είναι συντηρητικές και αφορούν μία συμβατική αναμέτρηση. Σε κάθε περίπτωση, ένας δεύτερος πόλεμος στην κορεατική χερσόνησο θα μπορούσε να απειλήσει ολόκληρο τον πλανήτη, ειδικά από τη στιγμή που το καθεστώς της Πιονγιάνγκ υλοποιούσε τις απειλές του για χρήση πυρηνικών όπλων. Το ανθρώπινο κόστος και οι οικονομικές ζημίες από ένα στρατιωτικό μπρα ντε φερ ΗΠΑ- Β. Κορέας (για το ποιος θα έχει το πάνω χέρι στην περιοχή) είναι τα δύο ζητήματα που απασχολούν ειδικούς απ’ όλο τον κόσμο, οι οποίοι μάλιστα έχουν ξεκινήσει ασκήσεις επί χάρτου.\nΜε τη Σεούλ, την πρωτεύουσα της Νότιας Κορέας, να αποτελεί τη βάση των αμερικανικών στρατιωτικών επιχειρήσεων, ο πολεμοχαρής ηγέτης της Βόρειας Κορέας δείχνει τα δόντια του κάνοντας τη μία επίδειξη ισχύος μετά την άλλη. Προφανώς, βέβαια, δεν έχει καταφέρει να… τρομάξει τον Τραμπ, που τον απειλεί με κυρώσεις.\nΓια την ακρίβεια, ο πρόεδρος των ΗΠΑ δεν έχει κανένα πρόβλημα να συνεχίσει να «παίζει» ο Κιμ με το πυροβολικό του, δεν θέλει όμως οι αμερικανικοί δορυφόροι να καταγράφουν εκτοξεύσεις διηπειρωτικών πυραύλων και πυρηνικές δοκιμές. Μόλις κυκλοφόρησαν πληροφορίες ότι θα προχωρήσει στην έκτη συνεχόμενη πυρηνική δοκιμή, η πρέσβης της Ουάσινγκτον στα Ηνωμένα Εθνη, Νίκι Χέιλι, ξεκαθάρισε ότι οι ΗΠΑ θα προχωρήσουν σε αντίποινα. Ο ναύαρχος Χάρις πήρε εντολή να στείλει τον στόλο στην περιοχή, ενώ στην Ουάσινγκτον οι υπουργοί Εξωτερικών και Αμυνας ενημέρωσαν το Κογκρέσο και τη Γερουσία. Η ανάλυση του αμερικανικού περιοδικού «Newsweek» εξηγεί πώς θα ήταν ένας πόλεμος μεταξύ ΗΠΑ και Βόρειας Κορέας. Η Β. Κορέα έχει αναπτύξει με αξιοσημείωτη πρόοδο βαλλιστικούς πυραύλους, εξέλιξη που καθιστά την Ιαπωνία εξαιρετικά ευάλωτη. Στη Χώρα του Ανατέλλοντος Ηλίου ζουν περίπου 54.000 Αμερικανοί στρατιώτες, κάτι που σημαίνει ότι θα αποτελέσει τον πρώτο στόχο της Β. Κορέας σε περίπτωση που ξεκινήσει σύγκρουση στην κορεατική χερσόνησο.\nΜε βάση το πολεμικό όραμα του Κιμ Γιονγκ Ουν, όπως εξηγεί το «Newsweek», στόχος της Πιονγιάνγκ είναι να καταλάβει τη Ν. Κορέα σε μία εβδομάδα χρησιμοποιώντας ασύμμετρα μέσα, συμπεριλαμβανομένων πυρηνικών όπλων και πυραύλων. Το σενάριο της επανένωσης της διαιρεμένης χώρας με τον Κιμ Γιονγκ Ουν να κάνει κουμάντο μπορεί για τον υπόλοιπο κόσμο να φαντάζει απίστευτο, όμως για τον ηγέτη της Β. Κορέας είναι όνειρο ζωής. Και πώς θα το πετύχει; Βάζοντας μπρος την πολεμική του μηχανή, η οποία περιλαμβάνει 660.000 στρατιώτες, και εφαρμόζοντας την πιο αποτελεσματική μέθοδο: τον εκβιασμό. Υψηλόβαθμο στρατιωτικό στέλεχος της Β. Κορέας, που αυτομόλησε στη Σεούλ με το ψευδώνυμο «Tσαν», ισχυρίζεται ότι επιδίωξη του βορειοκορεατικού καθεστώτος είναι να ολοκληρώσει την κατάκτηση προτού αναπτυχθούν στη περιοχή αμερικανικές ενισχύσεις από την Ιαπωνία και άλλες χώρες. Θέλει δηλαδή να δημιουργήσει τετελεσμένο. Η κατάληψη της Ν. Κορέας, όπως αναφέρει ο «Τσαν» στο βιβλίο του «Ενα απίστευτο κράτος» (An Impossible State), θα μπορούσε να ξεκινήσει τρομοκρατώντας τον πληθυσμό της Σεούλ με πυρηνικά και χημικά όπλα. «O εφοδιασμός με χημικά 600 πυραύλων Scud που θα μπορούσαν να πλήξουν όλα τα αεροδρόμια της Ν. Κορέας, τους σιδηροδρομικούς σταθμούς και τα λιμάνια θα καθιστούσε αδύνατη τη διαφυγή των πολιτών. Επιπλέον, ο εφοδιασμός μεσαίου βεληνεκούς πυραύλων με χημικές πολεμικές κεφαλές που θα είχαν στόχο να πλήξουν την Ιαπωνία θα καθυστερούσε τη ροή των αμερικανικών ενισχύσεων», εξηγεί ο συγγραφέας.\nΕτοιμη σε περίπτωση πολέμου Ουάσινγκτον – Πιονγιάνγκ είναι η Ιαπωνία, με την κυβέρνηση να παραδέχεται ότι οι πολίτες της θα έχουν στη διάθεσή τους μόλις 10 λεπτά για να προετοιμαστούν σε περίπτωση πυραυλικής επίθεσης από το καθεστώς του Κιμ Γιονγκ Ουν. Σύμφωνα με τους «Japan Times», το πρωθυπουργικό γραφείο της Χώρας του Ανατέλλοντος Ηλίου εξέδωσε οδηγίες λαμβάνοντας υπόψη τις ανακοινώσεις των περιφερειακών συμβούλων διαχείρισης καταστροφών. Σε περίπτωση επίθεσης από τη Β. Κορέα, οι Ιάπωνες έχουν πάρει οδηγίες να βρουν καταφύγιο σε υπόγειους χώρους ή σε κτίρια που έχουν κατασκευαστεί από σκυρόδεμα. Οσοι δεν το καταφέρουν αυτό, θα πρέπει να πέσουν στο έδαφος ή, όπως και στην περίπτωση σεισμών, να μπουν κάτω από τραπέζια. Σε ό,τι αφορά τους μαθητές, τους έχει ζητηθεί να κρυφτούν κάτω από τα θρανία τους.\nΣυμμαχία ΗΠΑ – Ν. Κορέας


Στα σκαριά πολιτικό φύλλο από τον Μαυρίδη του liberal\nΤελ. ενημ.: 10.03.2017, 10:42\nΣκέψεις για έκδοση σαββατιάτικης πολιτικο-οικονομικής εφημερίδας\nΟ Μαυρίδης εκδίδει τον «Φιλελεύθερο Τύπο»\nΤο εγχείρηµα συνδράµει µια οµάδα επιχειρηµατιών που έχουν επενδύσει ήδη στον ιστότοπο, ενώ έχουν γίνει και οι πρώτες διερευνητικές συζητήσεις µε δηµοσιογράφους (κάποιοι εκ των οποίων προέρχονται από το στελεχιακό δυναµικό του liberal.gr) και άλλα στελέχη.\nΗ ιδέα για την έκδοση εφηµερίδας γυρνούσε εδώ και καιρό στο µυαλό του γνωστού δηµοσιογράφου, ο οποίος είχε διατελέσει διευθυντής της οικονοµικής εφηµερίδας «Κεφάλαιο».\nΜάλιστα, φαίνεται πως το πλάνο του καλού δηµοσιογράφου ενστερνίζεται και ένα σύστηµα πολιτικών που κινούνται στον ευρύτερο φιλελεύθερο χώρο, ενώ κατά το παρελθόν είχε επισηµανθεί η πολύ καλή σχέση που ο Θ. Μαυρίδης διατηρεί µε τον επιχειρηµατία Λαυρέντη Λαυρεντιάδη. Ωστόσο, από το site αποχωρεί o επί χρόνια στενός συνεργάτης του πρώην πρωθυπουργού Αντώνη Σαµαρά, Γιώργος Μουρούτης, ο οποίος ανήκε στον πρώτο πυρήνα των συνεργατών του Θ. Μαυρίδη για το λανσάρισµα της ιστοσελίδας.


Συμπαράσταση στους 300 απεργούς από την «Δράση για την Άγρια Ζωή» | Ανοιχτή Πρωτοβουλία Αλληλεγγύης στους 300 Μετανάστες Απεργούς Πείνας\nΣυμπαράσταση στους 300 απεργούς από την «Δράση για την Άγρια Ζωή»\nΟι μετανάστες είναι πουλιά\nΝα στέλνουμε τότε και τα πουλιά πίσω. Μα εκεί έχει κρύο, αλλού θέλουν να πάνε. Εκεί έχει χειμώνα… Εκεί θα πεθάνουν.\nΔεν μπορούμε πάρα να είμαστε δίπλα τους. Όσο περιθάλπουμε πυροβολημένα – και θα το κάνουμε όσο υπάρχουν κυνηγοί – θα είμαστε δίπλα τους.\nεθελοντές της ομάδας «Δράση για την Άγρια Ζωή»*\n* η «Δράση για την Άγρια Ζωή» είναι μια ομάδα ανθρώπων που ασχολείται, κατά κύριο λόγο, με την περίθαλψη και επανένταξη στη φύση όσων τραυματισμένων, άρρωστων και εξαντλημένων άγριων ζώων βρίσκονται από συμπολίτες μας. Φιλοξενείται στο Μικρόπολις.\n← ΑΝΑΚΟΙΝΩΣΗ ΣΤΗΡΙΞΗΣ ΑΠΟ ΤΗΝ ΠΡΩΤΟΒΟΥΛΙΑ ΚΑΤΟΙΚΩΝ ΤΟΥΜΠΑΣ\tΟ Στέλιος Μαϊνας για Απεργία →


ΑΕΛΚ: Έγινε η Κλήρωση για την Football League | Lesvos News, Lesvosnews Τα Νέα της Λέσβου, Ειδήσεις από την Λέσβο, Τα Νέα της Λέσβου στο Internet, Ειδήσεις Μυτιλήνης, Ηλεκτρονική Εφημερίδα, Lesvosreport Lesbosnews\nΑΕΛΚ: Έγινε η Κλήρωση για την Football League\nOctober 3, 2011 ΑΘΛΗΤΙΚΑ\nΠραγματοποιήθηκε σήμερα η κλήρωση για το πρωτάθλημα της Football League. Η Α.Ε.Λ.Καλλονής θα αντιμετωπίσει την πρώτη αγωνιστική τον Πανθρακικό εκτός έδρας. Η διοίκηση της ΑΕΛΚ ενημέρωσε ότι λόγω απρεργείας των ελεγχτών εναέριας κυκλοφορίας δεν θα πραγματοποιηθεί το φιλικό με τον Ηρακλή Ψαχνών.\n30/10 Α.Ε.Λ.Κ.-Αγροτικός Αστέρας\n13/11 Α.Ε.Λ.Κ.-Ηρακλής Ψαχνών\n20-11 ΟΜΑΔΑ Β-Α.Ε.Λ.Κ.\n23/11 Βύζαντας Μεγάρων-Α.Ε.Λ.Κ.\n11/12 Α.Ε.Λ.Κ.-ΟΜΑΔΑ Α\n18/12 Εθνικός Αστέρας-Α.Ε.Λ.Κ.\n08/01 Α.Ε.Λ.Κ.-Διαγόρας Ρόδου\nΣτον δεύτερο γύρο ακολουθείτε η ίδια σειρά των ομάδων με διαφορετική έδρα.


«Η Α.Ε.Πιερέων έχει αλλάξει επίπεδο»!\nΟ προπονητής της ομάδας, Χρήστος Σγουρίδης, στο «gipedo.eu»!\nΑνέλαβε το «τιμόνι» της ανδρικής ομάδας της Α.Ε. Πιερέων, τον Δεκέμβριο του 2018, με την προοπτική της αναβάθμισης του συλλόγου σ’ όλα τα επίπεδα! Περίπου ενάμιση χρόνο μετά, ο Χρήστος Σγουρίδης δικαιούται να αισθάνεται περήφανος για το έργο του στον σύλλογο από τον Νομό Καβάλας και ταυτόχρονα να ευελπιστεί σε, ακόμα, καλύτερες ημέρες με την ιστορική ομάδα. Κάτι το οποίο υποστηρίζει και ο 32χρονος προπονητής με δηλώσεις του στην ιστοσελίδα μας, πριν μερικές ημέρες, έστω και αν η γνωστή πανδημία στέρησε, φέτος, από τον ίδιο τη χαρά ορισμένων, επιπλέον, επιτυχιών με τον σύλλογο.\n«Εγώ ανέλαβα την τεχνική ηγεσία της Α.Ε. Πιερέων, τον Δεκέμβριο του έτους, 2018, με την ευχή να συμπράξω στην προσπάθεια των στελεχών του σωματείου να αναβαθμίσουν το ανδρικό τμήμα. Πρωταρχικός μας στόχος, τότε, ήταν, η πραγματοποίηση μιας καλής πορείας στο Πρωτάθλημα της Β’ Ε.Π.Σ. Καβάλας και ακολούθως να ανεβαίνει η ομάδα ένα-ένα τα σκαλιά της επιτυχίας. Περίπου ενάμιση έτος μετά, βρίσκομαι στην ευχάριστη θέση να σας πω πως η Α.Ε. Πιερέων έχει διαγράψει βήματα προόδου στον αθλητικό χώρο.\nΗ ομάδα μας έχει αλλάξει επίπεδο, αφού έχει παρουσιάσει καλύτερο αγωνιστικό πρόσωπο απ’ ότι την περσινή σεζόν και καθότι έχει κερδίσει περισσότερο σεβασμό από το κοινό απ’ ότι την περσινή σεζόν. Επιπλέον, πολύ ευχάριστο είναι το γεγονός πως η Α.Ε. Πιερέων διαθέτει πολλούς ποδοσφαιριστές, οι οποίοι συμμετέχουν, σχεδόν, σ’ όλες τις προπονήσεις της ομάδας, παρά το φορτωμένο εργασιακό τους ωράριο και τις κοινωνικές τους υποχρεώσεις. Συνάμα, οι διοικούντες του σωματείου έχουν φροντίσει για την καλύτερη δυνατή οργάνωση του σωματείου, παρέχοντας στο ποδοσφαιρικό μας τμήμα την απαραίτητη ένδυση, τις μπάλες και καλύπτοντας όλα τα λειτουργικά έξοδα για τη διεξαγωγή των προπονήσεων και των αγώνων του σωματείου.\nΣκεφτείτε, λοιπόν, πως σε κάθε προπόνηση της Α.Ε. Πιερέων στο γήπεδο του Μελισοκομείου συμμετέχουν, περίπου, 18 αθλητές, η ηλικία των περισσοτέρων είναι κάτω των 25 ετών! Εν όψει της νέας σεζόν, εκκρεμεί μια κρίσιμη συνάντηση ανάμεσα σ’ εμένα και τη διοίκηση της Α.Ε. Πιερέων, με την ευχή να βρεθεί η «χρυσή» τομή για την ανανέωση της συνεργασίας των δύο πλευρών. Αν, λοιπόν, προκύψει κάτι τέτοιο, η ομάδα μας θα στοχεύσει στον τερματισμό εντός της πρώτης πεντάδας του Πρωταθλήματος της Β’ Ε.Π.Σ. Καβάλας, προκειμένου να αφήσει πιο ικανοποιημένο το κοινό του χωριού και τους φίλους του αθλητισμού».


Οι καλλιτέχνες ήταν εκεί όταν τους χρειαζόμασταν. Τώρα μας χρειάζονται αυτοί!\nΧτες δόθηκε ένα -χαλαρό έστω- χρονοδιάγραμμα για το πότε θα ξαναγυρίσει ο κόσμος στις δουλειές του. Όχι όλοι όμως. Υπήρξε (τουλάχιστον) μία παράλειψη.\nΤι θα γίνει με τους καλλιτέχνες; Οι συναυλίες απαγορεύονται, τα θέατρα κλειστά, το Φεστιβάλ Αθηνών (αλλά και όλα τα Φεστιβάλ της χώρας) πάει για ακύρωση, τηλεοπτικές σειρές δεν ξεκινούν. Συνθέτες, στιχουργοί, ερμηνευτές, ηθοποιοί, μουσικοί, σκηνοθέτες, εικαστικοί, χορευτές, χορογράφοι, κινηματογραφιστές, σκηνογράφοι, και δεκάδες άλλες ειδικότητες καλλιτεχνών και τεχνικών βρίσκονται στον αέρα.\nΑκόμα κι αν κάποιος έχει πρόβλημα με την «κρατικοδίαιτη» τέχνη και τις επιχορηγήσεις, σίγουρα καταλαβαίνει πως τώρα βρισκόμαστε μπροστά σε κάτι τελείως διαφορετικό.\nΟι καλλιτέχνες αυτή τη στιγμή δεν θέλουν κάτι παραπάνω απ’ τους υπόλοιπους. Αδικούνται γιατί οι υπόλοιποι κλάδοι ξαναρχίζουν σιγά-σιγά να δουλεύουν ενώ σ’ αυτούς ουσιαστικά απαγορεύεται – και θα απαγορεύεται για πολλούς μήνες ακόμα.\nΘέλω να πιστεύω πως το Υπουργείο Πολιτισμού επεξεργάζεται ένα σχέδιο που θα τους βοηθήσει, μέχρι να τους επιτραπεί να ξαναδουλέψουν.\nΝαι, πρέπει να τους δοθούν επιδόματα. Όχι γιατί είναι τόσο σπουδαίοι ή ανώτεροι ή χρήσιμοι όλοι τους (πολλοί όντως είναι), ούτε απαραίτητα για τους μελοδραματικούς λόγους που λυρικά περιγράφονται, αλλά γιατί είναι πολίτες που μένουν στην απέξω, χωρίς να βλέπουν φως στο τούνελ.\nΟι καλλιτέχνες ήταν εκεί όταν τους χρειαζόμασταν. Και στην προηγούμενη ζωή μας αλλά και στη ζωή εν μέσω καραντίνας. Θέατρα ανέβασαν δωρεάν παραστάσεις τους, μουσικοί έκαναν συναυλίες απ’ το σπίτι, σκηνοθέτες γύρισαν εξαιρετικές ταινίες μικρού μήκους με πενιχρά μέσα.\nΣυνεχίζουμε να τους χρειαζόμαστε. Κι αυτοί χρειάζονται την ίδια βοήθεια που παίρνουν όλοι οι υπόλοιποι πολίτες.\nAπό το Instagram του ηθοποιού Αντίνοου Αλμπάνη.


Thes - Τζανάκης: «Φαίνεται πως ο Έλληνας χρειάζεται πρόστιμο όταν γίνεται κάτι για το καλό του» (ΒΙΝΤΕΟ)\nTags: ΚΟΡΟΝΟΪΟΣ | ΝΙΚΟΣ ΤΖΑΝΑΚΗΣ | ΥΠΟΧΡΕΩΤΙΚΟΣ ΕΜΒΟΛΙΑΣΜΟΣ\nΓια την απόφαση που πήρε η κυβέρνηση σχετικά με τον υποχρεωτικό εμβολιασμό των ανθρώπων από 60 ετών και άνω μίλησε ο καθηγητής Πνευμονολογίας, Νίκος Τζανάκης.\nΌπως δήλωσε ο κ. Τζανάκης, το Νοέμβριο είχαμε 2.145 θανάτους. Από αυτούς τους θανάτους, οι 1.785 ήταν θάνατοι σε ασθενείς άνω των 65 ετών.\n«Αν πάμε πάνω από την ηλικία των 60 ετών προσεγγίζουν το 91%. Εννέα στους 10 ανθρώπους οι οποίοι προσβάλλονται και διασωληνώνονται ή πεθαίνουν είναι άνω των 60 ετών. Από αυτούς, το 90% είναι ανεμβολίαστοι. Αν αυτοί οι άνθρωποι εμβολιαστούν στο 100% ή κοντά στο 99%, οι θάνατοι θα πέσουν 7 με 8 φορές», είπε ο κ. Τζανάκης στην εκπομπή «Κοινωνία Ώρα MEGA».\nΙδιαίτερα, ο καθηγητής υπογράμμισε πως το σύστημα υγείας είναι πιεσμένο και δεν μπορεί να εξυπηρετήσει λοιπά περιστατικά που δεν έχουν σχέση με τον Covid, όπως για παράδειγμα ασθενείς με καρκίνο